Úradný vestník L 194 , 10/07/1998 S. 0039 - 0046



Rozhodnutie Komisie z 30. júna 1998 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o vonkajšie a vnútorné povrchové úpravy stien a stropov (Oznámené pod číslom dokumentu C(1998) 1611) (Text s významom pre EHP) (98/437/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej článok 13 ods. 4, keďže Komisia je povinná vybrať medzi dvomi postupmi podľa článku 13 ods. 3 smernice 89/106/EHS na preukazovanie zhody výrobku ten "najjednoduchší možný a bezpečný postup"; keďže to znamená, že je potrebné rozhodnúť, či je pre daný výrobok alebo skupinu výrobkov systém vnútropodnikovej kontroly, za ktorý zodpovedá výrobca, nevyhnutnou a postačujúcou podmienkou preukázania zhody, alebo či je z dôvodov týkajúcich sa plnenia kritérií spomínaných v článku 13 ods. 4 potrebný zásah schváleného certifikačného orgánu; keďže v článku 13 ods. 4 sa požaduje, že takto určený postup musí byť vyznačený v mandátoch a technických špecifikáciách; keďže je z tohto dôvodu žiadúce definovať pojem "výrobky" alebo "skupina výrobkov", ktorý sa používa v mandátoch a v technických špecifikáciách; keďže dva postupy ustanovené v článku 13 ods. 3 sú podrobne opísané v prílohe III k smernici 89/106/EHS; keďže je z tohto dôvodu potrebné jasne špecifikovať metódy, ktorými sa tieto dva postupy musia uplatňovať, s odkazom na prílohu III, na každý výrobok alebo skupinu výrobkov, pretože príloha III uprednostňuje určité systémy (postupy); keďže postup uvedený v písmene a) článku 13 ods. 3 zodpovedá systémom (postupom) stanoveným v prvej možnosti bez priebežného dohľadu a v druhej a tretej možnosti bodu ii) oddielu 2 prílohy III a postup uvedený v písmene b) článku 13 ods. 3 zodpovedá systémom (postupom) stanoveným v bode i) oddielu 2 prílohy III a v prvej možnosti s priebežným dohľadom, bodu ii) oddielu 2 prílohy III; keďže opatrenia ustanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Výrobky a skupiny výrobkov uvedené v prílohe I preukážu zhodu postupom, pri ktorom výrobca výhradne zodpovedá za systém vnútropodnikovej kontroly, zabezpečujúci, že výrobok sa zhoduje s príslušnými technickými špecifikáciami. Článok 2 Výrobky uvedené v prílohe II preukážu zhodu postupom, pri ktorom popri systéme vnútropodnikovej kontroly uplatňovanom výrobcom sa na hodnotení a dohľade nad kontrolou výroby alebo nad samotným výrobkom zúčastňuje aj schválený certifikačný orgán. Článok 3 Postup preukazovania zhody stanovený v prílohe III sa vyznačí v mandátoch harmonizovaných noriem. Článok 4 Toto rozhodnutie je adresované členským štátom. V Bruseli 30. júna 1998 Za Komisiu Martin bangemann člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Panely na zamýšľané použitie ako kompletné prvky vnútorných alebo vonkajších povrchových úprav na potreby požiarnej ochrany stien alebo stropov. Zavesené podhľady (zostavy) na zamýšľané použitie ako vnútorné alebo vonkajšie povrchové úpravy na potreby požiarnej ochrany stropov. Panely na zamýšľané použitie ako vnútorné alebo vonkajšie výstužné prvky stien a stropov. Obkladové prvky a panely z krehkých materiálov na zamýšľané použitie ako vnútorné alebo vonkajšie povrchové úpravy stien alebo stropov, ktoré podliehajú požiadavkám na ochranu pred úrazmi spôsobenými ostrými predmetmi. Zavesené podhľady (zostavy) na zamýšľané použitie ako vnútorné alebo vonkajšie povrchové úpravy stropov, ktoré podliehajú požiadavkám na bezpečnosť pri používaní. Obkladové prvky a panely na zamýšľané použitie vo vnútorných alebo vonkajších závesených podhľadov, ktoré podliehajú požiadavkám na bezpečnosť pri používaní. Nosné profily a závesné rámy zamýšľané na podopieranie (nesenie) vnútorných alebo vonkajších povrchových úprav stien alebo stropov a zavesených podhľadov, ktoré podliehajú požiadavkám na bezpečnosť pri používaní. Materiály na konečnú úpravu stien v zrolovanej forme a lemovanie stropov z materiálov triedy A [1], B [2], C [3], A (bez skúšok), D, E a F na zamýšľané použitie ako vnútorné povrchové úpravy stien a stropov, ktoré podliehajú predpisom na požiarnu odolnosť. Šindle a obkladové dosky z materiálov triedy A [4], B [5], C [6], A (bez skúšok), D, E a F na zamýšľané použitie ako vonkajšie povrchové úpravy stien a stropov, ktoré podliehajú predpisom na požiarnu odolnosť. Zavesené podhľady (zostavy) využívajúce komponenty z materiálov triedy A [7], B [8], C [9], A (bez skúšok), D, E a F na zamýšľané použitie ako vnútorné alebo vonkajšie povrchové úpravy stropov, ktoré podliehajú predpisom na požiarnu odolnosť. Obkladové prvky, obvodové plášte a panely z materiálov triedy A [10], B [11], C [12], A (bez skúšok), D, E a F na zamýšľané použitie ako vnútorné a vonkajšie povrchové úpravy stien a stropov, ktoré podliehajú predpisom na požiarnu odolnosť. Nosné profily a závesné rámy z materiálov triedy A [13], B [14], C [15], A (bez skúšok), D, E a F, zamýšľané na podopieranie (nesenie) vnútorných alebo vonkajších povrchových úprav stien alebo stropov alebo zavesených podhľadov, ktoré podliehajú predpisom na požiarnu odolnosť. Zavesené podhľady (zostavy) na zamýšľané použitie ako vnútorné alebo vonkajšie povrchové úpravy stropov, ktoré podliehajú predpisom na nebezpečné látky [16]. Obkladové prvky, šindle, obvodové plášte, obkladové dosky a panely na zamýšľané použitie ako vnútorné alebo vonkajšie povrchové úpravy stien alebo stropov, ktoré podľa súvislosti podliehajú predpisom na nebezpečné látky [17]. Zavesené podhľady (zostavy) na zamýšľané použitie ako vnútorné alebo vonkajšie povrchové úpravy stien alebo stropov na ostatné spôsoby použitia spomínané v mandáte [18]. Materiály na konečnú úpravu stien v zrolovanej forme, lemovanie stropov, obkladové prvky, šindle, obvodové plášte, obkladové dosky a panely na zamýšľané použitie ako vnútorné alebo vonkajšie povrchové úpravy stien alebo stropov na ostatné spôsoby použitia spomínané v mandáte [19]. Nosné profily a závesné rámy zamýšľané na podopieranie (nesenie) vnútorných alebo vonkajších povrchových úprav stien alebo stropov alebo zavesených podhľadov na ostatné spôsoby použitia spomínané v mandáte [20]. [1] Materiály, ktorých požiarna odolnosť nemá tendenciu na zmenu v priebehu výrobného procesu. [2] Materiály, ktorých požiarna odolnosť nemá tendenciu na zmenu v priebehu výrobného procesu. [3] Materiály, ktorých požiarna odolnosť nemá tendenciu na zmenu v priebehu výrobného procesu. [4] Materiály, ktorých požiarna odolnosť nemá tendenciu na zmenu v priebehu výrobného procesu. [5] Materiály, ktorých požiarna odolnosť nemá tendenciu na zmenu v priebehu výrobného procesu. [6] Materiály, ktorých požiarna odolnosť nemá tendenciu na zmenu v priebehu výrobného procesu. [7] Materiály, ktorých požiarna odolnosť nemá tendenciu na zmenu v priebehu výrobného procesu. [8] Materiály, ktorých požiarna odolnosť nemá tendenciu na zmenu v priebehu výrobného procesu. [9] Materiály, ktorých požiarna odolnosť nemá tendenciu na zmenu v priebehu výrobného procesu. [10] Materiály, ktorých požiarna odolnosť nemá tendenciu na zmenu v priebehu výrobného procesu. [11] Materiály, ktorých požiarna odolnosť nemá tendenciu na zmenu v priebehu výrobného procesu. [12] Materiály, ktorých požiarna odolnosť nemá tendenciu na zmenu v priebehu výrobného procesu. [13] Materiály, ktorých požiarna odolnosť nemá tendenciu na zmenu v priebehu výrobného procesu. [14] Materiály, ktorých požiarna odolnosť nemá tendenciu na zmenu v priebehu výrobného procesu. [15] Materiály, ktorých požiarna odolnosť nemá tendenciu na zmenu v priebehu výrobného procesu. [16] Najmä tie nebezpečné látky, ktoré sú definované v smernici Rady 76/769/EHS v znení neskorších predpisov. [17] Najmä tie nebezpečné látky, ktoré sú definované v smernici Rady 76/769/EHS v znení neskorších predpisov. [18] Ostatné spôsoby použitia spomínané v mandáte sú: regulácia vyparovania, regulácia presakovania vody, regulácia akustických a tepelných charakteristík. [19] Ostatné spôsoby použitia spomínané v mandáte sú: regulácia vyparovania, regulácia presakovania vody, regulácia akustických a tepelných charakteristík. [20] Ostatné spôsoby použitia spomínané v mandáte sú: regulácia vyparovania, regulácia presakovania vody, regulácia akustických a tepelných charakteristík. -------------------------------------------------- PRÍLOHA II Materiály na konečnú úpravu stien v zrolovanej forme, lemovanie stropov, obkladové prvky z materiálov triedy A [1], B [2], C [3] na zamýšľané použitie ako vnútorné povrchové úpravy stien alebo stropov, ktoré podliehajú predpisom na požiarnu odolnosť. Šindle a obkladové dosky z materiálov triedy A [4], B [5], C [6] na zamýšľané použitie ako vonkajšie povrchové úpravy stien alebo stropov, ktoré podliehajú predpisom na požiarnu odolnosť. Zavesené podhľady (zostavy) využívajúce komponenty z materiálov triedy A [7], B [8], C [9] na zamýšľané použitie ako vnútorné alebo vonkajšie povrchové úpravy stropov, ktoré podliehajú predpisom na požiarnu odolnosť. Obkladové prvky, obvodové plášte a panely z materiálov triedy A [10], B [11], C [12] na zamýšľané použitie ako vnútorné a vonkajšie povrchové úpravy stien alebo stropov, ktoré podliehajú predpisom na požiarnu odolnosť. Nosné profily a závesné rámy z materiálov triedy A [13], B [14], C [15] zamýšľané na podopieranie (nesenie) vnútorných alebo vonkajších povrchových úprav stien alebo stropov alebo zavesených podhľadov, ktoré podliehajú predpisom na požiarnu odolnosť. [1] Materiály, ktorých požiarna odolnosť má tendenciu na zmenu v priebehu výrobného procesu. [2] Materiály, ktorých požiarna odolnosť má tendenciu na zmenu v priebehu výrobného procesu. [3] Materiály, ktorých požiarna odolnosť má tendenciu na zmenu v priebehu výrobného procesu. [4] Materiály, ktorých požiarna odolnosť má tendenciu na zmenu v priebehu výrobného procesu. [5] Materiály, ktorých požiarna odolnosť má tendenciu na zmenu v priebehu výrobného procesu. [6] Materiály, ktorých požiarna odolnosť má tendenciu na zmenu v priebehu výrobného procesu. [7] Materiály, ktorých požiarna odolnosť má tendenciu na zmenu v priebehu výrobného procesu. [8] Materiály, ktorých požiarna odolnosť má tendenciu na zmenu v priebehu výrobného procesu. [9] Materiály, ktorých požiarna odolnosť má tendenciu na zmenu v priebehu výrobného procesu. [10] Materiály, ktorých požiarna odolnosť má tendenciu na zmenu v priebehu výrobného procesu. [11] Materiály, ktorých požiarna odolnosť má tendenciu na zmenu v priebehu výrobného procesu. [12] Materiály, ktorých požiarna odolnosť má tendenciu na zmenu v priebehu výrobného procesu. [13] Materiály, ktorých požiarna odolnosť má tendenciu na zmenu v priebehu výrobného procesu. [14] Materiály, ktorých požiarna odolnosť má tendenciu na zmenu v priebehu výrobného procesu. [15] Materiály, ktorých požiarna odolnosť má tendenciu na zmenu v priebehu výrobného procesu. -------------------------------------------------- PRÍLOHA III Poznámka: u výrobkov, u ktorých je v nasledujúcich skupinách výrobkov uvedené viac než jedno zamýšľané použitie, sú úlohy schválených orgánov, odvodené od príslušných systémov (postupov) preukazovania zhody, kumulatívne. SKUPINA VÝROBKOV VNÚTORNÉ A VONKAJŠIE POVRCHOVÉ ÚPRAVY STIEN A STROPOV (1/5) 1. Postupy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci postup (nasledujúce postupy) preukazovania zhody na dole uvedený výrobok a zamýšľané použitie (na dole uvedené výrobky a na zamýšľané použitie): Postup 3: pozri smernicu 89/106/EHS, príloha III (2) ii), druhá možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) požiarnej odolnosti | Postup/y preukazovania zhody | Panely | Ako kompletné prvky vnútorných alebo vonkajších povrchových úprav, používaných na požiarnu ochranu stien a stropov | Ľubovoľná | 3 | Zavesené podhľady (zostavy) | Ako vnútorné alebo vonkajšie povrchové úpravy používané na požiarnu ochranu stropov | Ľubovoľná | | 2. Podmienky, ktoré má CEN uplatňovať pri špecifikáciách postupu preukazovania zhody Špecifikácia postupu by mala byť taká, aby ho bolo možné zaviesť aj tam, kde na jeho použitie nie je potrebné stanoviť určitú vlastnosť, pretože najmenej jeden členský štát nemá vôbec žiadnu zákonnú požiadavku na túto vlastnosť (pozri článok 2 ods. 1 smernice 89/106/EHS a tam, kde je to použiteľné, bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto vlastnosť, ak si neželá deklarovať použitie výrobku z tohto hľadiska. SKUPINA VÝROBKOV VNÚTORNÉ A VONKAJŠIE POVRCHOVÉ ÚPRAVY STIEN A STROPOV (2/5) 1. Postupy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci postup (nasledujúce postupy) preukazovania zhody na dole uvedený výrobok a zamýšľané použitie (na dole uvedené výrobky a na zamýšľané použitie): Postup) 3: pozri smernicu 89/106/EHS, príloha III (2) ii), druhá možnosť. Výrobok (výrobky) | Zamýšľané použitie | Úroveň (úrovne) alebo trieda/y požiarnej odolnosti | Postup/y preukazovania zhody | Panely | Ako vnútorné alebo vonkajšie výstuže stien alebo stropov | — | 3 | Obkladové prvky Panely (z krehkých materiálov) | Ako vnútorné alebo vonkajšie povrchové úpravy stien alebo stropov, ktoré podliehajú požiadavkám na ochranu pred úrazmi spôsobenými ostrými predmetmi | Zavesené podhľady (zostavy) | Ako vnútorné alebo vonkajšie povrchové úpravy stropov, ktoré podliehajú požiadavkám na bezpečnosť pri používaní | Obkladové prvky Panely | Ako vnútorné alebo vonkajšie zavesené podhľady, ktoré podliehajú požiadavkám na bezpečnosť pri používaní | Nosné profily Závesné rámy | Na podopieranie (nesenie) vnútorných alebo vonkajších povrchových úprav stien alebo stropov a zavesených podhľadov, ktoré podliehajú požiadavkám na bezpečnosť pri používaní | 2. Podmienky, ktoré má CEN uplatňovať pri špecifikáciách postupu preukazovania zhody Špecifikácia postupu by mala byť taká, aby ho bolo možné zaviesť aj tam, kde na jeho použitie nie je potrebné stanoviť určitú vlastnosť, pretože najmenej jeden členský štát nemá vôbec žiadnu zákonnú požiadavku na túto vlastnosť (pozri článok 2 ods. 1 smernice 89/106/EHS a tam, kde je to použiteľné, bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto vlastnosť, ak si neželá deklarovať použitie výrobku z tohto hľadiska. SKUPINA VÝROBKOV VNÚTORNÉ A VONKAJŠIE POVRCHOVÉ ÚPRAVY STIEN A STROPOV (3/5) 1. Postupy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci postup (nasledujúce postupy) preukazovania zhody na dole uvedený výrobok a zamýšľané použitie (na dole uvedené výrobky a na zamýšľané použitie): Postup 1: pozri smernicu 89/106/EHS príloha III (2) i), bez kontrolných skúšok vzoriek. Postup 3: pozri smernicu 89/106/EHS príloha III (2) ii), druhá možnosť. Postup 4: pozri smernicu 89/106/EHS príloha III (2) ii), tretia možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) požiarnej odolnosti | Postup/y preukazovania zhody | Materiály na konečnú úpravu stien v zrolovanej forme Lemovanie | Ako vnútorné povrchové úpravy stien alebo stropov, ktoré podliehajú predpisom na požiarnu odolnosť | A, B a C | 1 | Šindle Obkladové dosky | Ako vonkajšie povrchové úpravy stien alebo stropov, ktoré podliehajú predpisom na požiarnu odolnosť | Zavesené podhľady (zostavy) | Ako vnútorné alebo vonkajšie povrchové úpravy stropov, ktoré podliehajú predpisom na požiarnu odolnosť | A, B a C | 3 | Obkladové prvky Obvodové plášte Panely | Ako vnútorné alebo vonkajšie povrchové úpravy stien alebo stropov, zavesené podhľady, ktoré podliehajú predpisom na požiarnu odolnosť | Nosné profily Závesné rámy | Na podopieranie (nesenie) vnútorných alebo vonkajších povrchových úprav stien alebo stropov alebo zavesených podhľadov, ktoré podliehajú predpisom na požiarnu odolnosť | A (bez skúšok), D, E a F | 4 | 2. Podmienky, ktoré má CEN uplatňovať pri špecifikáciách systému (postupu) preukazovania zhody Špecifikácia postupu by mala byť taká, aby ho bolo možné zaviesť aj tam, kde na jeho použitie nie je potrebné stanoviť určitú vlastnosť, pretože najmenej jeden členský štát nemá vôbec žiadnu zákonnú požiadavku na túto vlastnosť (pozri článok 2 ods. 1 smernice 89/106/EHS a tam, kde je to použiteľné, bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto vlastnosť, ak si neželá deklarovať použitie výrobku z tohto hľadiska. SKUPINA VÝROBKOV VNÚTORNÉ A VONKAJŠIE POVRCHOVÉ ÚPRAVY STIEN A STROPOV (4/5) 1. Postupy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci postup (nasledujúce postupy) preukazovania zhody na dole uvedený výrobok a zamýšľané použitie (na dole uvedené výrobky a na zamýšľané použitie): Postup 3: pozri smernicu 89/106/EHS, príloha III (2) ii), druhá možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) požiarnej odolnosti | Postup/y preukazovania zhody | Zavesené podhľady (zostavy) | Ako vnútorné alebo vonkajšie povrchové úpravy stien alebo stropov, ktoré podliehajú predpisom na nebezpečné látky. | — | 3 | Obkladové prvky Šindle Obvodové plášte Obkladové dosky Panely | Ako vnútorné alebo vonkajšie povrchové úpravy stien alebo stropov, ktoré podľa súvislostí podliehajú predpisom na nebezpečné látky. | 2. Podmienky, ktoré má CEN uplatňovať pri špecifikáciách postupu preukazovania zhody Špecifikácia postupu by mala byť taká, aby ho bolo možné zaviesť aj tam, kde na jeho použitie nie je potrebné stanoviť určitú vlastnosť, pretože najmenej jeden členský štát nemá vôbec žiadnu zákonnú požiadavku na túto vlastnosť (pozri článok 2 ods. 1 smernice 89/106/EHS a tam, kde je to použiteľné, bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto vlastnosť, ak si neželá deklarovať použitie výrobku z tohto hľadiska. SKUPINA VÝROBKOV VNÚTORNÉ A VONKAJŠIE POVRCHOVÉ ÚPRAVY STIEN A STROPOV (5/5) 1. Postupy preukazovania zhody Požaduje sa, aby CEN/Cenelec špecifikovali v príslušnej harmonizovanej norme (harmonizovaných normách) nasledujúci postup (nasledujúce postupy) preukazovania zhody na dole uvedený výrobok a zamýšľané použitie (na dole uvedené výrobky a na zamýšľané použitie). Postup 4: pozri smernicu 89/106/EHS, príloha III (2) ii), druhá možnosť. Výrobok (výrobky) | Zamýšľané použitie | Úroveň (úrovne) alebo trieda (triedy) požiarnej odolnosti | Postupy preukazovania zhody | Zavesené podhľady (zostavy) | Ako vnútorné alebo vonkajšie povrchové úpravy stropov na ostatné spôsoby použitia spomínané v mandáte | — | 4 | Materiály na konečnú úpravu stien v zrolovanej forme Lemovanie stropov Obkladové prvky Šindle Obvodové plášte Obkladové dosky Panely | Ako vnútorné alebo vonkajšie povrchové úpravy stropov na ostatné spôsoby použitia | Nosné profily Závesné rámy | Na podopieranie (nesenie) vnútorných alebo vonkajších povrchových úprav stien alebo stropov, alebo zavesených podhľadov na ostatné spôsoby použitia spomínané v mandáte | 2. Podmienky, ktoré má CEN uplatňovať pri špecifikáciách postupu preukazovania zhody Špecifikácia postupu by mala byť taká, aby ho bolo možné zaviesť aj tam, kde na jeho použitie nie je potrebné stanoviť určitú vlastnosť, pretože najmenej jeden členský štát nemá vôbec žiadnu zákonnú požiadavku na túto vlastnosť (pozri článok 2 ods. 1 smernice 89/106/EHS a tam, kde je to použiteľné, bod 1.2.3 interpretačných dokumentov). V takých prípadoch sa výrobcovi nesmie nariadiť, aby overoval túto vlastnosť, ak si neželá deklarovať použitie výrobku z tohto hľadiska. --------------------------------------------------